[image: image2.jpg]


        
ΕΛΛΗΝΙΚΗ ΔΗΜΟΚΡΑΤΙΑ





            
ΝΟΜΟΣ ΛΕΥΚΑΔΑΣ

 



                        
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 48ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 411/2023
Στη Λευκάδα σήμερα  στις 17 του μηνός Νοεμβρίου του έτους 2023, ημέρα Παρασκευή και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 25236/13-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ 3ο: Απόφαση Ο.Ε. για έγκριση μελέτης του έργου: «ΑΠΟΚΑΤΑΣΤΑΣΕΙΣ ΒΑΤΟΤΗΤΑΣ & ΔΙΑΝΟΙΞΗ ΟΔΩΝ ΓΙΑ ΛΟΓΟΥΣ ΠΥΡΟΠΡΟΣΤΑΣΙΑΣ ΕΤΟΥΣ 2023».

Εισηγητής: Σπυρίδων Λύγδας, Αντιδήμαρχος

Ο Πρόεδρος της Ο.Ε. κ. Χαράλαμπος Καλός, Δήμαρχος, εισηγήθηκε το θέμα, λόγω απουσίας του εισηγητή και έθεσε υπόψη των μελών της Επιτροπής τα εξής:

«Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Ν. 4555/19-07-2018 Πρόγραμμα ΚΛΕΙΣΘΕΝΗΣ

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία. 
Με τη παρούσα μελέτη προβλέπονται να εκτελεστούν εργασίες στις Κοινότητες Τσουκαλάδων και Σπανοχωρίου για την βελτίωση δημοτικών οδών για λόγους πυροπροστασίας.

· Τσουκαλάδες

Θα εκτελεστούν εργασίες σε δημοτικό δρόμο στην θέση Νταλακράτα. Το μήκος του δρόμου είναι 325 μέτρα με μέσο πλάτος 3,50 μέτρα. Το κατάστρωμα της οδού είναι χαλικοστρωμένο. Θα πραγματοποιηθούν εργασίες διάστρωσης σκυροδέματος επί δομικού πλέγματος σε όλο το μήκος του δρόμου. 

Θα πραγματοποιηθούν επίσης εργασίες μόρφωσης τάφρου τριγωνικής διατομής η οποία θα διαστρωθεί με σκυρόδεμα.

· Σπανοχώρι

Θα εκτελεστούν εργασίες σε δημοτικό δρόμο στην θέση Καμπούρες. Το μήκος παρέμβασης είναι 185 μέτρα με μέσο πλάτος 3,50 μέτρα. Το κατάστρωμα της οδού είναι χαλικοστρωμένο. Θα πραγματοποιηθούν εργασίες διάστρωσης σκυροδέματος επί δομικού πλέγματος.

Θα πραγματοποιηθούν επίσης εργασίες μόρφωσης τάφρου τριγωνικής διατομής η οποία θα διαστρωθεί με σκυρόδεμα.

Η δαπάνη που απαιτείται είναι 49.775,81 Ευρώ  χωρίς ΦΠΑ ενώ με ΦΠΑ 61.722,00 €.

Εισηγούμαστε,  την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 61.722,00 Ευρώ(με ΦΠΑ 24%).»
Η κα Μαργέλη Μαρία ψηφίζει παρών.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν. 4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ


Την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 61.722,00 ευρώ (με ΦΠΑ 24%) του έργου: «ΑΠΟΚΑΤΑΣΤΑΣΕΙΣ ΒΑΤΟΤΗΤΑΣ & ΔΙΑΝΟΙΞΗ ΟΔΩΝ ΓΙΑ ΛΟΓΟΥΣ ΠΥΡΟΠΡΟΣΤΑΣΙΑΣ ΕΤΟΥΣ 2023».



Η απόφαση αυτή πήρε αύξοντα αριθμό: 411/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

































σελ. 26
2

